Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, Belateko tunelak inauguratu zirenetik Nafarroako Gobernuak egin eta ordaindu behar izan dituen obrei buruzkoa. Galdera 2018ko apirilaren 5eko 39. Nafarroako Parlamentuko Aldizkari Ofizialean argitaratu zen.

Iruñean, 2018ko maiatzaren 10ean

Lehendakaria: Ainhoa Aznárez Igarza

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Nafarroako Parlamentuko Erregelamenduan ezarritakoaren babesean, galdera egin du (PES 82/2018) Belateko eta Almandozko tuneletan egindako obrei buruz. Hauxe da Garapen Ekonomikorako kontseilariak gorri buruz ematen dion erantzuna:

“Belateko tunelei buruz eta tunelak inauguratu zirenetik bertan egin behar izan diren obrei buruz, parlamentari honek honako hau jakin nahi du:

• Inauguratu zirenetik Nafarroako Gobernuak egin eta ordaindu behar izan dituen obren zerrenda.”

Aipatutako galdera parlamentarioari erantzuteko, erantsita bidaltzen dugu Nafarroako Gobernuak egin eta ordaindu behar izan dituen obren zerrenda, bi ataletan egituratua: alde batetik, Bide Segurtasunaren eta Kontrol Zentroaren Atalak kudeatutakoa, eta, bestetik, Kontserbazio Atalak egindako obrak, inauguratu zenetik hasi (1997ko azaroaren 29a) eta gaur arte.

BIDE-SEGURTASUNAREN ATALA

– I�nstalazioak zaharkiturik egoteagatik/matxurengatik egindako gaurkotze-lanak

– Segurtasun-sistemen hobekuntzak.

– Beste batzuk.

ERREPIDEEN ZAINKETARAKO ATALA

– �Gorabeherengatiko konponketetan egindako lanak

1.- INSTALAZIOAK ZAHARKITURIK EGOTEAGATIK/MATXURENGATIK EGINDAKO GAURKOTZE-LANAK

3. Transformazio Zentroko Etenik gabeko Elikadura-sistemaren (SAI) gaurkotzea (CT3, Belateko tuneleko barrualdea).

Deskribapena:

Baldintza atmosferikoak direla eta, Transformazio Zentro horren barruan hasiera batean instalatutako ekipamenduan matxura ugari izan dira. Haren ordez beste bat jartzea erabaki zen, eta arrazoi atmosferikoen ondoriozko korrosioaren (“tropikalizazioa” deitutako prozesua) aurkako babes gehigarria eman zitzaion, eta horrekin haren errendimendua hobetzea lortu zen.

Lotutako kostua: 4.970,68 € + BEZa

Kudeaketa Tekniko Zentralizatuaren sistemaren gaurkotzea (GTC)

Deskribapena:

Tuneletako segurtasun-gailuen kudeaketa egiten da tunelean instalatutako urrutiko estazio batzuetan (horiei tuneleko gailuak konektatzen zaizkie) eta aplikazio informatiko baten bitartezko kontrola bideratzen duen software azpiegitura batean oinarritutako sistema baten bitartez. Bai hardwarearen, bai softwarearen bilakaerak berekin ekarri zuen elementu horiek guztiak gaurkotzea.

Lotutako kostua: 182.284,00 € + BEZa

Gorabeheren Automatikoki Detektatzeko Sistemaren (DAI) Gaurkotzea

Deskribapena:

Telebista Zirkuitu Itxiko (CCTV) kamera guztiak konektatuta daude jasotzen dituen irudiak ebaluatzen dituen eta zenbait egoera (geratutako ibilgailuak edo galtzadan oinezkoak egotea) detektatzen dituen sistema batekin; halakoetan, alarmak jotzen dio Errepideetako Kontserbazio Kontroleko Zentroaren tuneleko operadoreari.

Tunelean hasiera batean instalatu zen sistema azkar gainditu zuten askoz ere fidagarriagoak izatea erakutsi zuten beste batzuek. Zeuden sistemak eta gaurkoak alderatuta, erabaki zen hasiera batean instalatutako sistema gaurkotzea.

Lotutako kostua: 159.709,79 € + BEZa

Suteak detektatzeko sistemaren gaurkotzea:

Deskribapena:

Tuneletan hasiera batean instalatutako detekzio sistemaren esperientziaren ondoren, erabaki zen hura aldatzea eta Nafarroako Foru Komunitateko Errepideen Sareko ekipatutako gainerako tuneletan instalatutako sistemekin homogeneizatzea.

Lotutako kostua: 110.500 € + BEZa

Aireztapenerako algoritmoen gaurkotzea

Deskribapena:

Behar ziren azterlanak egin ziren tuneletako aireztapen-protokoloak gaurkotutako irizpide batzuetara migratzeko, suhiltzaileek eskatutakoaren ildotik.

Lotutako kostua: 20.066,67 € + BEZa

Gida-argiztapen LED sistemaren arabera gaurkotzea

Deskribapena:

Gida egiteko luminaria fluoreszenteak gaurkotzeari ekin genion bi tuneletan: LED teknologiako luminariak jarri dira. Guztira: 314 Belaten eta 127 Almandozen.

Lotutako kostua: 18.927,72 € + BEZa

2.- SEGURTASUN-SISTEMEN HOBEKUNTZAK

CCTV estandarreko kameren kopurua handitzea (100 metroko distantzia)

Deskribapena:

Demostratu da hasiera batean tuneletan jarri zen kamera-kopurua ez dela nahikoa haien gaineko kontrol eraginkorra izateko, bai zuzeneko bisualizazioaren ikuspuntutik, bai istripuen detekzio automatikorako ere. Hori dela eta, instalatutako kamera-kopurua handitzea erabaki zen (XX izatetik YY izatera pasa da, 100 metro bakoitzeko bat, gutxi gorabehera).

Lotutako kostua: 147.073,69 € + BEZa

Kamera termikoen kopurua handitzea

Deskribapena:

Tuneletan su-intzidenteak izan ondoren eduki dugun esperientziarekin, egiaztatu da kamera konbentzionalen ikusmena berehala kaltetzen dela, kearen ondorioz. Egoera horri konponbidea emateko, Belateko eta Almandozko tuneletan ikusmen termikoko 7 kamera motorizatu jarri ziren (5 Belatekoan eta 2 Almandozkoan).

Lotutako kostua: 41.715,77 € + BEZa

Mezu aldakorreko kanpoko paneletan komunikaziorako zuntz optikoa instalatzea

Deskribapena:

Seinalizazio sisteman izandako matxurak ahal den guztian gutxitzeko mezu aldakorreko kanpoko panelen bitartez —PMV— (Belateko hegoaldeko ahoan eta Almandozko iparraldeko ahoan), PMV horien komunikazioetarako kablearen ordez zuntz optikoa jarri zen.

Lotutako kostua: 13.746,33 € + BEZa

Tuneletako megafonia sistema Iruñeko kontrol zentroan integratzea

Deskribapena:

Tunel horietako megafonia sistema hori Nafarroako Zainketarako Kontrol Zentroan integratu zen. Bi postuetatik (Belate et Iruña) operatzeko modua ezarri zen.

Lotutako kostua: 27.500 € + BEZa

3.- BESTERIK

2011ko uztaileko sutearen ondorengo konponketa-lanak (soilik Errepideen Zainketarako Kontrol Zentroari atxikitako instalazioen zatia)

Deskribapena:

Kamioi batek tunelaren iparraldeko zatian izan zuen sutearen ondorioz, ukitutako dispositiboak (kamerak, CO eta opakotasun detektagailuak, semaforoak, haizagailuak...) materiala (kableak, nagusiki) eta bandeja- eta euskarri-azpiegitura berrezarri behar izan ziren.

Lotutako kostua: 569.252,14 € + BEZa

4.- ZAINKETA ATALAK EGINDAKO GAURKOTZEAK

Tunelak inauguratu zirenetik (1997ko azaroaren 29a) gaur arte egindako obren zerrenda gehitu dugu. Halaber, Mugairiko Zentroko Errepideen Zainketa Integralerako Kontratuaren babesean egin diren esku-hartzeak jaso ditugu; halere, horietan ez dago balorazio zehatz eta banakaturik.

– 1998an – Ø25mm-ko buloiak + txarrantxa-habe armatua Belateko tunelean (uztailean, desbideratzeak egin ziren bi norabideetan). Mugairiko Zentroaren zainketa integralerako kontratuaren bidez egin zen.

– 1999an – Ø25mm-ko buloiak + euspena - Belateko tunelaren estaldura (abuztuan, desbideratzeak egin ziren bi norabideetan). Mugairiko Zentroaren zainketa integralerako kontratuaren bidez egin zen.

– 2000n – Buloiak sendotzea + hormigoi proiektatua Belateko tunelean (otsailean, desbideratzeak egin ziren bi norabideetan). Mugairiko Zentroaren zainketa integralerako kontratuaren bidez egin zen.

– 2001ean – Kontraganga egitea (bi norabideetan trafiko-mozketak egin ziren 2001-07-16tik 2001-09-28ra) – 4.230.901,72 €.. Mugairiko Zentroaren zainketa integralerako kontratuaren bidez egin zen.

– 2006an – Ekialdeko paramentua konpontzea (bi norabideetan trafiko-mozketak egin ziren 2006-07-07tik 2006-07-14ra). 129.643,85 €. Mugairiko Zentroaren zainketa integralerako kontratuaren bidez egin zen.

– 2007an – Tunelaren ikuskatzea (ikuskatutako erreia gauez ixtea, trafiko alternatiboa erabiliz, 2007-06-02tik 2007-07-05era) – Ikuskatzearen zenbatekoa: 372.428,82 €.

– 2007an – Gangaren eta horma pikoaren zati bat konpontzea (mozketak bi norabideetan 2007-07-06tik 2007-07-24ra). Konponketaren zenbatekoa: 547.683,57 €.

– 2010ean – Firmea indartzea Belateko tuneleko 260 ml-tan (mozketak bi norabideetan gau batez, uztailean). Konponketaren zenbatekoa: 23.584,69 €.

– 2011n – Belateko tunelaren konponketa, sute baten ondoren (bi norabideetan trafiko-mozketak egin ziren 2011-07-08tik 2011-09-15era). Zenbatekoa: 340.798,30 €.

– 2011n – Suteak itzaltzeko sistema instalatu Almandozko tunelean (Belateko tunelean sutearen ondorioak konpontzen egiten ari ziren obrengatiko desbideratzea aprobetxatu zen). Zenbatekoa: 409.895,92 €.

– 2012an – Almandozko tuneleko hegoaldeko ahoko lubetako lur-jauzia (2012-01-19an erreia moztu zen). Zenbatekoa: 380.942,84 €.

– 2012an – Almandozko tuneleko ur-biltegia. (Martxotik maiatzera. Ez zuen eraginik izan errepidean). Zenbatekoa: 335.714,77 €.

– 2012an – Larrialdiko geldialdietarako zabalguneak, Belateko tunelak baino lehen daudenak (2012ko apirilean). Zenbatekoa: 137.863,88 €.

– 2013an – Belateko tuneleko hegoaldeko ahoaren lubeta egonkortzea (1. lur-jauzia 2013-04-13an; obra 2013-09-30ean amaitu zen). (Trafikoa portutik desbideratu zen bi norabideetan 2013-04-29tik 2013-05-08ra, 2013-05-18tik 2013-05-29ra eta 2013-06-09tik 2013-06-21era). (Desbideratzea portutik, soilik Iruñeranzko norabidean, 2013-05-08tik 2013-05-18ra, 2013-05-29tik 2013-06-09ra eta 2013-06-21etik 2013-07-29ra) – Konponketaren zenbatekoa: 1.444.427,20 €.

– 2014an – Almandozko tuneleko lur-jauzia egonkortzea eta harriak erortzearen aurkako sareta jartzea Almandozko tuneleko gangan. (desbideratzea bi norabideetan Belateko portutik 2014-05-26tik 2014-05-30era). Zenbatekoa: 75.302,54 €.

– 2017an – New jersey deitutakoen bi ertzetako 2 tarte eta Belateko tuneleko alboetako paramentuak garbitzea eta margotzea. (Desbideratzea bi norabideetan Belateko portutik 2017-05-28tik 2017-05-17ra bitarteko gauetan). Zenbatekoa: 32.544,28 €.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko maiatzaren 9an

Garapen Ekonomikorako kontseilaria: Manuel Ayerdi Olaizola